cyanic-selkie/wikianc huggingface dataset:
নিউফেল ওয়াতা
কর্মজীবন
হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ্ব ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।
২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।
এর পরেই তিনি ফরাসি ফেডারেশনের অনুমতি চান মুষ্টিযুদ্ধে তার দেশ আলজেরিয়ার প্রতিনিধিত্ব করার।
২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।
২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।
২০০৮-এর এপ্রিলেও তিনি মবাম্বার সাথে তার চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।
২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।
অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।
২০০৯ সালে ''আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।
পেশাদার জীবন
নিউফেল ২০০৯সালে পেশাদার হন।
শ্যাতু দিফ
শ্যাতু দিফ (ফরাসি: Château d'If) মূলত একটি দূর্গ যা একসময় দ্বিপান্তর কারাগার হিসেবে ব্যাবহার করা হত। এটি মার্সাই এর উপকূলে ইল দিফ বা ইফ এর দ্বীপে অবস্থিত, যা ফ্রান্সের দক্ষিণ অঞ্চলে অবস্থিত। আলেক্সঁদ্র দ্যুমা রচিত দ্যা কাউন্ট অফ মন্টি ক্রিস্টো উপন্যাসের জন্য বহুল পরিচিত।
এক্সাম (২০০৯-এর চলচ্চিত্র)
এক্সাম হলো ব্রিটিশ মনস্তাত্ত্বিক রোমাঞ্চ উপন্যাস চলচ্চিত্র। এটি লিখেছিলেন সাইমন গার্লতা এবং স্টুয়ার্ট হেজেলাইন৷ এই চলচ্চিত্রের পরিচালক হলেন হজেলডাইন এবং চলচ্চিত্রটিতে অভিনয় করেছেন কলিন সালমন, ক্রিস ক্যারি, জিমি মিস্টারি, লূক ম্যাম চ্যান, চুক ইওয়ুজি, জন লয়েড ফিলিংহাম, পোল্লান্না ম্যাকিন্টোশ, আদর বেক এবং নাথালি কক্স৷
শ্যাতু দিফ
দ্বীপ
শ্যাতু দিফ বা ইল দিফ এর আয়তন । মার্সাই এর পুরানো বন্দরের পশ্চিম দিকে এর অবস্থান। এটি একটি সুসজ্জিত শক্তিশালী দূর্গ।
দূর্গ
শ্যাতুটি বর্গাকৃতির ও প্রতিটি দিক হতে তিন তলা বিশিষ্ট । তিন পাশে তিনটি কামান সহ মিনার রয়েছে। এই দূর্গটির নির্মান কাল ১৫২৪-৩১ খ্রিস্টাব্দ যা ফ্রান্সিস-I রাজার সময় নির্মিত হয়। এর মূল উদ্দেশ্য ছিল সমুদ্র পথে আগত শত্রুর মোকাবেলা করা।
পক্ষাঘাত
থাম্ব|শিশুটি পক্ষাঘাতে ভুগছিলো পক্ষাঘাত (Paralysis) একপ্রকার দৈহিক বিকার যাতে মাংশপেশী স্বাভাবিক কাজ করার বদলে দুর্বল বা শিথিল (অথবা প্রকারভেদে আড়ষ্ট) হয়ে থাকে। এতে অঙ্গ প্রত্যঙ্গ অচল হয়ে পঙ্গুত্ব হতে পারে। পক্ষাঘাত একটি দুটি পেশীতে হতে পারে, এক বা একাধিক অঙ্গে হরে পারে বা পুরো শরীরে হতে পারে। অনেক সময়ই পক্ষাঘাতের সঙ্গে অবশতা অর্থাৎ স্পর্শ অনুভূতির অভাব হতে পারে, কিন্তু সবসময় নয়। পক্ষাঘাত স্বল্পস্থায়ী হতে পারে অথবা দীর্ঘমেয়াদী হতে পারে। পক্ষাঘাত অন্য রোগের উপসর্গ অথবা একাই একটি ভয়াবহ রোগ হিসাবে হতে পারে, আবার পক্ষাঘাত খুব মৃদু এবং স্বল্পমেয়াদী হতে পারে যা আমরা প্রায় টেরও না পেতে পারি। দেখা গেছে গড়ে পঞ্চাশ জনের মধ্যে একজনের অল্পবিস্তর পক্ষাঘাত আছে।
ব্যুৎপত্তি
বাংলা পক্ষাঘাত শব্দটি এসেছে "পক্ষ + আঘাত" থেকে। স্ট্রোক অথবা শিরদাড়ার একদিকে আঘাত লাগলে অনেক সময় শরীরের বিপরীত অর্ধেক অবশ এবং পঙ্গু হয়ে যায়। শরীরের এক অর্ধ অর্থাৎ এক পক্ষ আঘাতগ্রস্ত হবার থেকেই সম্ভবতঃ এই শব্দটির উৎপত্তি।
কারণ
পক্ষাঘাতের কারণ পেশী জনিত বা স্নায়ুজনিত হতে পারে।
পক্ষাঘাত সাধারণতঃ স্নায়ুতে আঘাত দ্বারা শুরু হয়ে থাকে, বিশেষ করে শিরদাঁড়া (অর্থাৎ মেরুদণ্ডে)চোট লেগে। অন্যান্য কিছু কারণ হল স্ট্রোক, অন্যান্য আঘাত যার সঙ্গে স্নায়বিক আঘাত জড়িত থাকতে পারে, পোলিও, পার্কিন্সন্স ডিজিজ, এ এল এস, বোটুলিজম, মালটিপ্ল স্ক্লেরোসিস, গুলে বারে সিনড্রোম, জন্মগত সিফিলিস, স্পাইনা বাইফিডা, সেরিব্রাল প্যালসি ইত্যাদি।
অনেক স্পাইনা বাইফিডা জনিত জন্মগত পক্ষাঘাত জন্মের ৭২ ঘণ্টার মধ্যে শল্য চিকিৎশা দ্বারা সম্পূর্ণ নিরাময় করা স্মভব হতে পারে।
অনেক সময় আসলে পেশীর দৌর্বল্য না থাকলেও পক্ষাঘাতের মত উপ্সর্গ দেখা দিতে পারে। একে ছদ্ম পক্ষাঘাত বলে।
প্রকারান্তর
কোন পেশী বা শরীরের কোন অংশ পক্ষাঘাতগ্রস্ত হয়েছে, পেশী কতটা দূর্বল হয়েছে এবং কতটা বা নানান অংশ সময়ের সঙ্গে কী ক্রমান্বয়ে পক্ষাঘাতগ্রস্ত হয়েছে বা হচ্ছে তার উপর নির্ভর করে পক্ষাঘাতের নানা প্রকারান্তর দেখা যেতে পারে।
প্যারাপ্লেজিয়া, প্যারাপেরেসিস, হেমিপ্লেজিয়া, হেমিপ্যারেসিস, ক্যোয়াড্রিপ্লেজিয়া, ক্যোয়াড্রিপেরেসিস এই শব্দগুলি দ্বারা নানা ধরনের পক্ষাঘাত বোঝানো হয়। হেমি অর্থে শরীরের এক পাশ (যার থেকে পক্ষাঘাত শব্দের উৎপত্তি), প্যারা বলতে এক্ষেত্রে শরীরের নীম্নার্ধ, এবং ক্যোয়াড্রি বলতে এক্ষেত্রে চার অঙ্গ বোঝায়। এবং প্লেজিয়া বলতে সম্পূর্ণ পঙ্গুতা এবং প্যারেসিস বলতে আংশিক দৌর্বল্য বোঝায়।
নেতিয়ে পড়া অর্থাৎ পেশী শৈথিল্য হলে তাকে ফ্লাসিড প্যারালিসিস (Flaccid paralysis) এবং আড়ষ্পেটতা বা খিঁচ ধরা অর্থাৎ পেশী কাঠিন্য হলে তাকে স্পাস্টিক প্যারালিসিস (Spastic paralysis) বলা হয়। তবে সাধারণ ভাবে দৌর্বল্য এবং শৈথল্য ধরনের অর্থেই পক্ষাঘাত বা প্যারালিসিস শব্দটি বেশি ব্যবহার হয়ে থাকে।
ঊর্ধবাহী পক্ষাঘাত হয় যখন পায়ের দিক থেকে উপরের দিকে পক্ষাঘাত ছড়ায়, যা হতে পারে গুলে বারে সিনড্রোম এবং টিক নামক কীট দংশন জনিত পক্ষাঘাতে।
নিম্নবাহী পক্ষাঘাত এর বিপরীত এবং বোটুলিজম এর ক্ষেত্রে হতে পারে।
ইংরাজী প্যালসি (Palsy) শব্দটি প্যারালিসিস বা পক্ষাঘাতের প্রায় সমার্থক কিন্তু কয়েকটি বিশেষ পক্ষাঘাতের ক্ষেত্রে ব্যবহার হয়। যেমন বেলস প্যালসি ইত্যাদি।
ঐতিহ্যগত অর্থনীতি
একটি বিশুদ্ধ ঐতিহ্যবাহী অর্থনীতি কীভাবে কাজ করে তার কোনো পরিবর্তন হয়নি (বর্তমানে এর মধ্যে কয়েকটি আছে)। এই ঐতিহ্যবাহী অর্থনীতির উদাহরণগুলির মধ্যে রয়েছে ইনুইট বা দক্ষিণ ভারতের চা বাগানগুলির উদাহরণ। ঐতিহ্যবাহী অর্থনীতিগুলিকে "আদিম" বা "অবিকশিত" অর্থনৈতিক ব্যবস্থা হিসাবে গণ্য করা হয়, যার সরঞ্জাম বা কৌশলগুলি পুরানো হিসাবে দেখা যায়। সমসাময়িক আদিমতা এবং আধুনিকতার ধারণার মতো, ঐতিহ্যগত অর্থনীতিগুলি যে পশ্চাৎপদ তা অর্থনীতি ও নৃতত্ত্বের পণ্ডিতদের দ্বারা ভাগ করা হয়নি। একটি ঐতিহ্যগত বা কাস্টম ভিত্তিক অর্থনীতির দুই বর্তমান উদাহরণভুটান এবং হাইতি।
ঐতিহ্যগত অর্থনীতি প্রথা এবং ঐতিহ্যের উপর ভিত্তি করে হতে পারে, সম্প্রদায়, পরিবার, বংশ বা গোত্রের রীতিনীতি বা বিশ্বাসের উপর ভিত্তি করে অর্থনৈতিক সিদ্ধান্ত নিয়ে।
মাটে (সফটওয়্যার)
মাটে (MATE) একটি মুক্ত এবং ওপেন সোর্স ডেস্কটপ পরিবেশ যা লিনাক্সে এবং অনেক বিএসডি ডেরিভেটিভে চলে। একজন আর্জেন্টেনীয় আর্চ-লিনাক্স ব্যবহারকারী গনোম-৩, যা বিতর্কিতভাবে এর প্রচলিত ডেস্কটপ পরিবেশ এর স্থলে গনোমশেল (একটি অ্যাবস্ট্রাক্ট, টাস্ক-বেজড ইন্টারফেস) প্রবর্তন করে, সেটাতে হতাশ হয়ে গনোম-২, যার উন্নয়ন অফিসিয়ালি বন্ধ করে দেয় গনোম প্রজেক্ট, তার ফোর্ক হিসেবে মাটে প্রজেক্ট শুরু করেন, যার উদ্দেশ্য মুলত গনোম-২ কোডবেজ, ফ্রেমওয়ার্ক এবং কোর এপ্লিকেশনসমূহ রক্ষণাবেক্ষণ করা এবং তাদের উন্নয়ন চালিয়ে যাওয়া।
সফটওয়্যার উপাদান
মাটে এপ্লিকেশনে অন্তর্ভুক্ত আছেঃ
নোনি জেলা
নোনি জেলা, উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের পশ্চিম দিকে অবস্থিত মণিপুর রাজ্যের ১৬টি জেলার একটি৷ ২০১৬ খ্রিস্টাব্দে ৮ই ডিসেম্বর তামেংলং জেলার দক্ষিণাংশ থেকে এই জেলাটি গঠন করা হয়৷     জেলাটির জেলাসদর নোনি (স্থানীয় ভাষায় লংমাই) শহরে অবস্থিত৷
জেলাটির উত্তর দিকে রয়েছে তামেংলং জেলা, পশ্চিম দিকে রয়েছে জিরিবাম জেলা, দক্ষিণ-পশ্চিম দিকে রয়েছে ফেরজল জেলা, দক্ষিণ-পূর্ব দিকে রয়েছে চূড়াচাঁদপুর জেলা এবং পূর্ব দিকে রয়েছে কাংপোকপি জেলা৷
প্রশাসনিক বিভাগসমূহ
নোনি জেলাতে রয়েছে চারটি প্রশাসনিক বিভাগ, এগুলি হলো:
জনতত্ত্ব
নোনি জেলাতে রংমেই নাগা জনগোষ্ঠী সংখ্যাগরিষ্ঠ হলেও হাওচঙে প্রচুর সংখ্যায় ইনপুই নাগা জনগোষ্ঠীর উপস্থিতি এই জেলাতে তাদের দ্বিতীয় বৃহত্তম জনজাতিতে করে তুলেছে৷
জেলাটিতে সর্বাধিক প্রচলিত ভাষা রংমেই, এছাড়া অন্যান্য উল্লেখযোগ্য ভাষিক সংখ্যালঘুরা হলেন, ইনপুই, চিরু, গাংতে এবং থাডো ভাষাভাষীর লোকজন৷
নাসিরাবাদ বিভাগ
নাসিরাবাদ বিভাগ পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগে পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি নাসিরাবাদ বিভাগে বিদ্যমান:
গোপালপুর ইউনিয়ন, বড়াইগ্রাম
গোপালপুর ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ১০৩.৬ কিমি২ (৪০.০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৪০৫ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।
ঋত্বিক ভট্টাচার্য
ঋত্বিক ভট্টাচার্য একজন পেশাদার স্কোয়াশ খেলোয়াড় যিনি ২০০৪ সালে নিউজিল্যান্ড-এ পিএসএ (Professional Squash Association খেতাব জিতেছেন একজন ভারতীয় হিসেবে। ১৯৯৭ থেকে ২0১১ সাল পর্যন্ত পিএসএ ওয়ার্ল্ড ট্যুরে ভারতের প্রতিনিধিত্ব করেছেন তিনি। ভারতীয় জাতীয় স্কোয়াশ সার্কিটে ৫০ টিরও বেশি খেতাব জয় করেছেন তিনি। ৯ বছর ধরে বিশ্ব-র‍্যাঙ্কিং-এ তিনি শীর্ষ ১০০ জনের মধ্যে অন্যতম স্থান ধরে রেখেছিলেন ঋত্বিক। বলা যায়, তার দ্বারা অনুপ্রাণিত হয়েই ভারতের স্কোয়াশ সার্কিটে অনেক নতুন তারকার জন্ম হয়েছে যেমন সৌরভ ঘোষাল, সুপ্রীত সিং, হারিন্দের পাল সান্ধু, গৌরব নান্দারজগ প্রমুখ। তার সর্বোচ্চ বিশ্ব র‍্যাঙ্কিং ২০০৪ এর নভেম্বর এ ছিল ৩৮ এবং তিনিই প্রথম ভারতীয় যিনি পিএসএ ওয়ার্ল্ড র‍্যাঙ্কিং (মে ২006) শীর্ষ 50 এর তালিকায় স্থান পান। তিনি ৯টি পি এস এ খেতাব জয় করেন। এছাড়াও এশিয়ান গেমস, কমনওয়েলথ গেমস, এশিয়ান চ্যাম্পিয়নশিপ, ওয়ার্ল্ড চ্যাম্পিয়নশিপ এবং সাফ গেমসে ভারতএর প্রতিনিধিত্ব করেন ঋত্বিক।
প্রাথমিক এবং ব্যক্তিগত জীবন
ঋত্বিক-এর বাবা রঞ্জন এবং মা রাণী দুজনেই ক্রীড়াপ্রেমী হওয়ায় এবং দেশের বিভিন্ন প্রান্তে বায়ুসেনার বেস-এ বড় হওয়ার সুবাদে, ছোট থেকেই তিনি বিভিন্ন খেলাধূলায় অংশ নেওয়ার সুযোগ পেয়েছেন। ছোটবেলায় স্কোয়াশ নয় বরং টেনিস এবং সাঁতার ছিল তার প্রথম প্রেম  আর ফুটবল এবং ক্রিকেট ছিল দ্বিতীয় প্রেম। ১৯৯২ থেকে ১৯৯৭ পর্যন্ত দেহরাদুন-এ রাষ্ট্রীয় ভারতীয় মিলিটারি কলেজ-এ পড়াকালীন তিনি স্কোয়াশের উপর মনোযোগ দিতে শুরু করেন। সেখানে, শিক্ষক এবং কোচেদের সহযোগিতা এবং বিশেষ করে স্কুলের প্রধান কর্নেল ডি এইচ পারবের সহায়তা ও প্রশিক্ষণের সাথে, তার দক্ষতা দ্রুত বৃদ্ধি পায়।  আমার স্কুল স্কোয়াশ জীবনের সবচেয়ে গৌরবময় দিন এসেছিল ১৯৯৬ সালে, যখন তিনি কায়রোতে ৯ম বিশ্ব জুনিয়র চ্যাম্পিয়নশিপে ভারতের প্রতিনিধিত্ব করার জন্য একজন 16 বছর বয়সী হিসাবে নির্বাচিত হয়েছিলেন। এটাি ছিল তার প্রথম বিদেশ ভ্রমণ ভারতীয় জার্সি-তে, এবং তখন থেকেই তিনি প্রথমবার স্কোয়াশ খেলোয়াড় হওয়া সম্বন্ধে সত্যিকারের চিন্তা ভাবনা শুরু করেন। জাতীয় জুনিয়র চ্যাম্পিয়ন (আন্ডার -19) হয়েছিলেন ১৯৯৭ এবং ১৯৯৮ সালে। তিনি ২000 সালে সেন্ট স্টিফেনের কলেজ, নিউ দিল্লি থেকে স্নাতক হন। ২০১৩ সালে, মডেল পিয়া ত্রিবেদী র সাথে বিবাহবন্ধনে আবদ্ধ হন ঋত্বিক।
কর্ম জীবন
এর পরের ১৫ বছর তিনি ৭০ টিরও বেশি দেশে ভ্রমণ করেন, প্রতি বছর ৩০ টি টুর্নামেন্ট খেলে। ইংল্যান্ডে নীল হারভে র কাছে প্রশিক্ষন নেন তিনি। তিনি পাঁচবার ভারতীয় জাতীয় স্কোয়াশ চ্যাম্পিয়নশিপ জিতেছেন (১৯৯৮, ২০০০, ২০০১, ২০০৩, ২০০৫)। বিশ্বকাপ ২০০৪ এ ডাবলস বিভাগে সৌরভ ঘোষাল কে সাথে নিয়ে ফাইনালে পৌছেছিলেন তিনি। ২০০৭ সালে ওয়ার্ল্ড টিম চ্যাম্পিয়নশিপের শীর্ষ ৮টি টিমের মধ্যে পৌছেছিল ভারতীয় দল তার নেতৃত্বে।
অবসর গ্রহণের পরের জীবন
স্কোয়াশ থেকে অবসর গ্রহণের পরে তিনি একটি জনপ্রিয় টেলিভিশন র‍্যিয়েলিটি শো তে অংশ গ্রহণ করেন 'খতরও কি খিলাড়ি' বলে। এই শো ঋত্বিকের জন্য একটি দুর্দান্ত দু:সাহসিক কাজ ছিল। এক মাস ধরে ব্রাজিল এ অবস্থান করে বিভিন্ন দুঃসাহসিক কাজ করতে হয়েছিল এই শো-এর অংশগ্রহণকারীদের। ঋত্বিক এর নিজের কথায় "এটি একটি ঐন্দ্রজালিক অভিজ্ঞতা ছিল। এই টিভি শো আমাকে নিজেকে ভাল বুঝতে এবং আমার নিজের ভয়-এর সঙ্গে মোকাবিলা করতে শিখিয়েছে। আমার মনে হয় না, যাঁদের সাথে আমি অংশ নিয়েছিলাম, তাদের থেকে আরো বেশি কোন মজাদার গ্রুপ আমি চয়ন করতে পারতাম। এই শো থেকে আমি অনেক ভালো বন্ধু পেয়েছি"
এছাড়া বর্তমানে তিনি মূলত তিনটি কাজের সাথে যুক্ত। একজন প্রশিক্ষক হিসাবে তার লক্ষ্য বর্তমান সিস্টেম আপগ্রেড করার পাশাপাশি একটি সঠিক কাঠামো তৈরি করা, বিশেষ করে দেশের জুনিয়র খেলোয়াড়দের জন্য। এছাড়াও যথাযথ প্রশিক্ষণ কেন্দ্রের ব্যবস্থা করার চেষ্টা করছেন তিনি যাতে দেশের সেরা খেলোয়াড়রা কোন ঝামেলা ছাড়াই তালিম নিতে পারেন এবং তাদের বিদেশে থাকতে না হয়। সেইসাথে ভবিষ্যতের খেলোয়াড় এবং তাদের পিতা-মাতাদের কাউন্সেলিং করে থাকেন তিনি কীভাবে পেশাদার ক্রীড়াবিদ হয়ে ওঠা যায় সে বিষয়ে। বিদ্যালয়ের ক্রীড়া প্রোগ্রাম স্থাপন এবং ফাইন টিউনিং করার চেষ্টা করছেন তিনি যাতে প্রতিটি ছাত্র-ছাত্রী তাদের নিজস্ব যোগ্যতা অনুযায়ী খেলাধুলা উপভোগ করে এবং খেলাধুলার মাধ্যমে মূল্যবান জীবনশিক্ষা শিখতে পারে যা শ্রেণীকক্ষে শেখানো যাবে না। তার উদ্দেশ্য ভারতে শীর্ষস্থানীয় আন্তর্জাতিক স্তরের ক্রীড়া অনুষ্ঠান সংগঠিত করা যা কিনা আন্তর্জাতিক ক্রীড়াবিদদের আকর্ষণ করবে । তার মতে আমাদের ভারতে অনেক বেশি ক্রীড়া অনুষ্ঠান প্রয়োজন, তাহলেই ভারতীয় ক্রীড়াবিদদের আন্তর্জাতিক প্রতিযোগীদের সাথে প্রতিদ্বন্দ্বিতা করার সুযোগ পাবে যা তাদের আন্তর্জাতিক মানের প্রতিযোগিতায় ভালো ফলাফলের জন্যে অত্যন্ত গুরুত্বপূর্ণ।
এদুয়ার্দ হামবার্দজুমিয়ান
এদুয়ার্দ হামবার্দজুমিয়ান (আর্মেনীয়: Էդուարդ Համբաիձումյան; জন্ম ২৩শে ফেব্রুয়ারি, ১৯৮৬) একজন আর্মেনীয় অপেশাদার মুষ্টিযোদ্ধা। তিনি ২০০৮ গ্রীষ্মকালীন অলিম্পিকে লাইট ওয়েল্টারওয়েট বিভাগে অংশ নেন।
হামবার্দজুমিয়ান ২০০৭ বিশ্ব অপেশাদার মুষ্টিযু্দ্ধ চ্যাম্পিয়নশিপের কোয়ার্টার ফাইনালে পৌঁছান। রাশিয়ার হয়ে প্রতিদ্বন্দ্বিতা করে, তিনি দক্ষিণ কোরিয়ার জেজু দ্বীপে অনুষ্ঠিত ২০০৪ সালের বিশ্ব অনূর্ধ্ব ১৯ চ্যাম্পিয়নশিপ জেতেন। ফাইনালে ৫৭কেজি ওজনের এদুয়ার্দের প্রতিপক্ষ ছিলেন আর্জেনিস মেন্ডেজ (DOM)।
আচার্য হরিহর আঞ্চলিক ক্যান্সার কেন্দ্র
আচার্য হরিহর আঞ্চলিক ক্যান্সার কেন্দ্র কটকে অবস্থিত একটি ক্যান্সার চিকিৎসা হাসপাতাল। এটি ভারতের ২৫টি স্বীকৃত আঞ্চলিক ক্যান্সার কেন্দ্রের একটি। ২ ফেব্রুয়ারি ১৯৮১ সালে এটি কাটকের এসসিবি মেডিকেল কলেজের রেডিওথেরাপি বিভাগ হিসাবে প্রতিষ্ঠিত হয়। পরে ২৪ এপ্রিল ১৯৮৪ সালে এটিকে স্বায়ত্তশাসিত সংস্থায় রূপান্তরিত করা হয়। এটি ওডিশা সরকার দ্বারা পরিচালিত একমাত্র ক্যান্সার পরিষেবা কেন্দ্র।
তাজিকিস্তানের সংস্কৃতি
তাজিকিস্তানের সংস্কৃতি কয়েক হাজার বছর ধরে গড়ে উঠেছে। তাজিক সংস্কৃতিকে দুই ভাগে ভাগ করা যায়, মেট্রোপলিটান এবং কুহিস্টন (উচ্চভূমি)। আধুনিক শহর কেন্দ্রের মধ্যে আছে দুশানবে (রাজধানী), খুদজান, কুুলব এবং পাঞ্জিকেন্ত। থাম্ব| তাজিকিস্তানে একটি পরিবার [[ঈদুল ফিতর|ঈদ উদযাপন করছে।]]
ধর্ম
পারস্য সম্রাটরা জরথুষ্ট্রবাদকে রাষ্ট্রীয় ধর্ম হিসেবে গ্রহণ করছিলেন এবং মধ্য এশিয়াতেও এই ধর্মের চর্চা ছিল। আরব বিজয়ের পর এটি শেষ পর্যন্ত হ্রাস পায়। প্রাক-ইসলামী যুগ থেকে তাজিকিস্তানে সবচেয়ে বড় উদযাপন হল নাভরোজ, যার অর্থ "নতুন দিন"। যখন জমির চাষ শুরু হয় তখন ২১ বা ২২ মার্চ নাভরোজ অনুষ্ঠিত হয়। নাভরোজ চলাকালীন অনেক পরিবার আত্মীয়দের সাথে দেখা করে, পুরোনো জিনিসপত্র ফেলে দেয়, ঘর পরিষ্কার করে এবং মাঠে খেলাধুলা করে। বিশেষ খাবারও পরিবেশন করা হয়। অন্যান্য প্রাক-ইসলামিক তাজিক ঐতিহ্য এখনো অনেক প্রত্যন্ত অঞ্চলে দেখা যায়। যেমন ফায়ার জাম্পিং, আগুনের চারপাশে নাচ এবং আগুনের সাথে 'শয়তানদের' লড়াই।
তাজিকিস্তানের সরকার কিছু ধর্মীয় বিশ্বাসের প্রতি অসহিষ্ণুতা দেখিয়েছে, যেমন যিহোবার সাক্ষিরা, এবং ধর্মীয় ভবনগুলি ভেঙে দিয়েছে।
রন্ধনপ্রণালী
থাম্ব| একটি তাজিক ভোজ। তাজিক রন্ধনপ্রণালীর সঙ্গে উজবেক, আফগান, রাশিয়ান, এবং ইরানী রন্ধনপ্রণালীর বেশ মিল রয়েছে। এটি কাবুলি পুলাও, কাবিলি পালাউ এবং সামানুর মতো খাবারের জন্য পরিচিত। জাতীয় খাদ্য ও পানীয় যথাক্রমে প্লাভ এবং গ্রিন টি।
ঐতিহ্যবাহী তাজিকিস্তানি খাবার শুকনো ফল, বাদাম এবং হালভা দিয়ে শুরু হয়, তারপরে স্যুপ ও মাংস৷ এবং প্লভ দিয়ে শেষ হয়। চা প্রতিটি খাবারের সাথে থাকে এবং প্রায়ই আতিথেয়তার প্রতীক হিসাবে খাবারের মধ্যে পরিবেশন করা হয়। এই চা মিষ্টি ছাড়াও প্রায়ই পান করা হয়ে থাকে। তাজিক রন্ধনপ্রণালীতে বিভিন্ন ধরনের ফল, মাংস এবং স্যুপ জাতীয় খাবার পাওয়া যায়।
খেলাধুলা
তাজিকিস্তানের পর্বতমালা বহিরাঙ্গন খেলাধুলার জন্য অনেক সুযোগ প্রদান করে, যেমন হিল ক্লাইম্বিং, মাউন্টেন বাইকিং, রক ক্লাইম্বিং, স্কিইং, স্নোবোর্ডিং, হাইকিং এবং পর্বত আরোহণ। তবে সুযোগ-সুবিধা সীমিত।
স্থানীয় এবং আন্তর্জাতিক আলপাইন সংস্থাগুলি এই অঞ্চলের ৭০০০ মিটার চূড়া সহ ফ্যান এবং পামির পর্বতমালায় পর্বত আরোহণ এবং হাইকিং ট্যুরগুলি ঋতু অনুসারে সংঘটিত করে।
ফুটবল তাজিকিস্তানের সবচেয়ে জনপ্রিয় খেলা। তাজিকিস্তান জাতীয় ফুটবল দল ফিফা এবং এএফসি প্রতিযোগিতায় অংশগ্রহণ করে। তাজিকিস্তানের শীর্ষ ক্লাবগুলো তাজিক লীগে প্রতিদ্বন্দ্বিতা করে।
স্বাধীনতার পর থেকে চার তাজিকিস্তানি ক্রীড়াবিদ তাদের দেশের হয়ে অলিম্পিক পদক জিতেছেন। তারা হলেন: কুস্তিগীর ইউসুফ আবদুসালোমভ (বেইজিং ২০০৮-এ রৌপ্য ), জুডোকা রসুল বোকিয়েভ (বেইজিং ২০০৮-এ ব্রোঞ্জ ), বক্সার মাভজুনা চোরিয়েভা (লন্ডন ২০১২-এ ব্রোঞ্জ ) এবং দিলশোদ নাজারভ (রিও ২০১৬-এ হাতুড়ি নিক্ষেপে স্বর্ণ)।
সিনেমা
তাজিকিস্তানের চলচ্চিত্র শিল্প ১৯২৯ সাল থেকে শুরু হয়। প্রথম অফিসিয়াল মুভি স্টুডিও, তাজিকিনো (পরে নাম পরিবর্তন করে তাজিকফিল্ম করা হয় ), ১৯৩০ সালে কাজ শুরু করে। ১৯৩৫ সালে, তাজিকিনো ভয়েস-ওভার দিয়ে চলচ্চিত্র নির্মাণ শুরু করেন। কিছু বিশেষজ্ঞ বিশ্বাস করেন ১৯৭০-১৯৮০ সাল তাজিকফিল্মের জন্য স্বর্ণযুগ। সরকারের অনুদানে, স্টুডিওটি প্রতি বছর প্রায় ছয়টি ফিচার ফিল্ম তৈরি করতে সক্ষম হয়েছিল।
সোভিয়েত সময়ের তাজিকফিল্ম সাফল্যের উদাহরণ দ্য লিজেন্ড অব রুস্তম, দ্য লিজেন্ড অব রুস্তম এন্ড সিয়াভাউস এবং দ্য লিজেন্ড অব দ্য স্মিথ কোভা চলচ্চিত্র, ফেরদৌসির শাহনামাকে ভিত্তি করে তৈরি হয়েছিল।।
ফার্স্ট মর্নিং অব এডোলেসেন্স (ности Первое Утро '' ), শাহেরিজাদার একটি নতুুুন ট্রিলজি গল্প, আরব্য রজনী এক হাজার এবং এক রাত গল্পকে ভিত্তি করে তৈরি করা হয়েছিল৷
এটি সোভিয়েত সাম্রাজ্যের শুরুতে বাদাখশানে বসবাসকারী মানুষের জীবন কাহিনী বলে, যখন এর সেনাবাহিনী বাসমাছি আন্দোলনের সাথে লড়াই করছিল৷
সোভিয়েত ইউনিয়ন ভেঙে যাওয়ার পর এবং তাজিকিস্তানে গৃহযুদ্ধের (১৯৯২-১৯৯৭) পরে, তাজিক সিনেমার অবনতি হয়। স্টুডিওটি প্রধানত সামান্য বিদেশী অর্ডার নেওয়ার মাধ্যমে টিকে ছিল, এবং শুধুমাত্র তার নিজস্ব কিছু সিনেমা তৈরি করে। ২০০৫ থেকে মোহসেন মাখমালবাফের ফিল্ম সেক্স অ্যান্ড ফিলোসফি তাজিকিস্তানে সেট এবং প্রযোজনা করা হয়েছিল, একইভাবে ২০০২ থেকে জামশেদ উসমনভের অ্যাঞ্জেল অন দ্য রাইট চলচ্চিত্রটি নির্মাণ করা হয়েছিল। গত দুই দশকে নির্মিত অন্যান্য তাজিক চলচ্চিত্রগুলির মধ্যে রয়েছে: কোশ বা কোশ (১৯৯৩), বিজনেস ট্রিপ (১৯৯৮, ডকুমেন্টারি), এবং লুনা পাপা (১৯৯৯, জার্মানি, অস্ট্রিয়া, সুইজারল্যান্ড, জাপান এবং এর কিছু প্রতিপক্ষের সাথে তাজিকফিল্মের একটি যৌথ প্রকল্প। রাশিয়া )।
সঙ্গীত
ঐতিহ্যবাহী তাজিক সঙ্গীত অন্যান্য মধ্য এশিয়ার সঙ্গীতের ধরনের সাথে ঘনিষ্ঠভাবে সম্পর্কিত। শাশমাকাম হলো তাজিক লোকসংগীতের প্রধান শৈলী, যদিও ফালাক দক্ষিণ তাজিকিস্তানে জনপ্রিয়। গর্নো-বাদাখশান স্বায়ত্তশাসিত প্রদেশের পামিরীদেরও নিজস্ব স্বতন্ত্র সঙ্গীত শৈলী রয়েছে।
সাহিত্য
তাজিক সাহিত্যের ঐতিহ্যবাহী কেন্দ্র ছিল সমরকন্দ এবং বুখারা, তবে এই শহরগুলি এখন উজবেকিস্তানের । সাম্প্রতিক ইতিহাসে, তাজিক সাহিত্য প্রধানত সামাজিক, বাস্তববাদী ।  তাজিক ভাষার প্রমিতকরণ সাম্প্রতিক দশকগুলিতেও তাজিক সাহিত্যকে একটা আকার দিয়েছে।
সাংস্কৃতিক পুনরুজ্জীবন
সামানিদের যুগের এক হাজার বছর পর আরেকটি সাংস্কৃতিক পুনরুজ্জীবন ঘটে; এই সময় সোভিয়েত আধুনিক নাটক, অপেরা, এবং ব্যালের কারণে. কবিরা যেমন মির্জো তুরসুুনজোদ, মিরসাইদ মিরশাকার এবং লোইক শেরালি ; ঔপন্যাসিক এবং ইতিহাসবিদ সাদ্রিদিন আইনি, এই পুনরুজ্জীবনে ভূমিকা রেখেছিলেন৷ যেমনভাবে ভূমিকা রেখেছিলেন প্রফেসর এম ইশোকি এবং অসিমি, স্কলার সোতিম উলুঘজোদা, ঔপন্যাসিক জালোল ইক্রোমি, এবং নৃতত্ত্ববিদ্ব ইতিহাসবিদ ববজন গাফুরভ। ১৯৬৯ সালে মালিকা সবিরোভা আন্তর্জাতিক ব্যালেট প্রতিযোগিতায় স্বর্ণপদক জিতেন৷
স্বাধীনতার পর থেকে, জাতীয় পরিচয় বোধ জাগানোর প্রয়াসে প্রাক-সোভিয়েত সাংস্কৃতিক পুনরুজ্জীবিত হয়েছে। এক্ষেত্রে ঔপন্যাসিক তৈমুর জুলফিকারভ, এবং অধ্যাপক রহিম মাসভ এবং বোজোর সোবির বিশিষ্ট ব্যক্তি ছিলেন৷
টিম ফোর্টেস ২
টিম ফোর্টেস ২ (Team Fortress 2) একটি ২০০৭ মাল্টিপ্লেয়ার প্রথম-ব্যক্তি শ্যুটার গেমটি ভালভ কর্পোরেশন দ্বারা বিকাশিত এবং প্রকাশিত হয়েছে। গেমটি ২০০৭ সালের অক্টোবরে উইন্ডোজ এবং এক্সবক্স ৩৬০-এর জন্য দ্য অরেঞ্জ বক্সের অংশ হিসাবে মুক্তি পায় এবং ২০০৭ সালের ডিসেম্বরে প্লেস্টেশন ৩-এ পোর্ট করা হয়েছিল। এটি এপ্রিল ২০০৮-এ উইন্ডোজের জন্য একটি স্বতন্ত্র গেম হিসাবে প্রকাশিত হয়েছিল, এবং জুন ২০১০-এ ম্যাক ওএস এক্স এবং ফেব্রুয়ারি ২০১৩-এ লিনাক্স সমর্থন করার জন্য আপডেট করা হয়েছিল৷ এটি অনলাইনে বিতরণ করা হয় ভালভের ডিজিটাল খুচরা বিক্রেতা স্টিমের মাধ্যমে, ইলেকট্রনিক আর্টস খুচরা এবং কনসোল সংস্করণগুলি পরিচালনা করে৷
হিঙ্গোলি
হিঙ্গোলি (Hingoli) ভারতের মহারাষ্ট্র রাজ্যের হিঙ্গোলি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৭ মিটার (১৪৯৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হিঙ্গোলি শহরের জনসংখ্যা হল ৬৯,৫৫২ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৫% হল ৬ বছর বা তার কম বয়সী।
ব্ল্যাক ক্রনিকল
দ্য ব্ল্যাক ক্রনিকল ওকলাহোমা রাজ্যের একটি আফ্রিকান-আমেরিকান সাপ্তাহিক পত্রিকা। এপ্রিল ১৯৭৯ সালে প্রতিষ্ঠিত এবং ওকলাহোমা সিটির ইস্টসাইড ভিত্তিক, এটি পেরি পাবলিশিং অ্যান্ড ব্রডকাস্টিংয়ের মালিকানাধীন এবং ওকলাহোমা সিটির কৃষ্ণাঙ্গ সম্প্রদায়কে সরবরাহ করা হয়। ওকলাহোমা'র সাপ্তাহিক সংবাদপত্রগুলির মধ্যে আজ ব্ল্যাক ক্রনিকলের সবচেয়ে বেশি সঞ্চালন রয়েছে।
দ্য ব্ল্যাক ক্রনিকল তার পূর্বসুরী, ব্ল্যাক ডিসপ্যাচ থেকে এসেছে, যা ১৯১৫ সাল থেকে প্রকাশিত হয়েছিল, রোসকো দুঞ্জি দ্বারা প্রতিষ্ঠিত এবং পরে জন দুঞ্জি প্রকাশ করেছিলেন। জন দুঞ্জি মারা যাওয়ার পরে এর দীর্ঘদিনের কর্মচারী রাসেল পেরির কাছে বিক্রি করা হয়েছিল।
কর্নিশ উইকিপিডিয়া
কর্নিশ উইকিপিডিয়া হচ্ছে অনলাইন বিশ্বকোষ উইকিপিডিয়ার কর্ণওয়েলের কর্নিশ ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কর্নিশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নগেন্দ্রনাথ বন্দ্যোপাধ্যায়
নগেন্দ্রনাথ বন্দ্যোপাধ্যায় (১২৮৬ — ১৩৪১ বঙ্গাব্দে) বাংলার নবজাগরণের সময়ের অন্যতম ব্যক্তিত্ব। তিনি পশ্চিমবঙ্গের নদীয়া জেলার বীরনগরের বাসিন্দা ছিলেন। বিশ্ববিদ্যালয়ের শিক্ষালাভ শেষ হওয়ার পর তিনি ১৯০৪ খ্রিস্টাব্দে কলকাতার আলিপুরে ওকালতি শুরু করেন। তিনি ১৯০৮ সালে মানিকতলা বোমা মামলায় দেশবন্ধু চিত্তরঞ্জন দাশের সহকারী ছিলেন। তিনি কলকাতা কর্পোরেশনের কাউন্সিলর নির্বাচিত হয়েছিলেন।
তিনি নদিয়ার বীরনগরের সমবায় পদ্ধতিতে ইংরেজি মাধ্যম বিদ্যালয় প্রতিষ্ঠা করেন। একই সাথে তিনি কৃষি ক্ষেত্র প্রতিষ্ঠা করে বাংলার পল্লীসমাজকে উন্নতির চেষ্টা করেন। জাতিসংঘের ম্যালেরিয়া কমিশনের সভাপতি ও ইংল্যান্ডের রস ইনস্টিটিউটের প্রধান তার পল্লী সমাজে স্বাস্থ্য ব্যবস্থা উন্নতির পরিকল্পনাকে প্রশংসা করেন।
ফুলতলা ইউনিয়ন, জুড়ী
ফুলতলা ইউনিয়ন বাংলাদেশের সিলেট বিভাগের মৌলভীবাজার জেলার জুড়ী উপজেলার একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠান
দর্শনীয় স্থান
বটুলী স্থল বন্দর,খাসিয়া পুঞ্জি,চা-বাগান, রাবার বাগার, জুড়ী নদী।
জনপ্রতিনিধি
বর্তমান চেয়ারম্যান-
টনিস পুরি
টনিস পুরি (თონის პური) হলো এক ধরনের জর্জিয়ান রুটি, যা একটি নির্দিষ্ট চুলায় বেক করা হয় যার নাম টোন বা টর্নে। শব্দটি তন্দুর থেকে এসেছে। এটি অন্য যে কোনো রুটির মত পরিবেশন করা হয়। এটি ইস্টার, ক্রিসমাস এবং নববর্ষের দিন, সেইসাথে জন্মদিন এবং বিবাহের মতো বিশেষ দিনগুলো উদযাপনের সময় বেশি তৈরি করা হয়ে থাকে।
সাধনা আহমেদ
সাধনা আহমেদ (জন্ম ২৫ জুন ১৯৭১) একজন বাংলাদেশি কবি, নাট্যকার ও অভিনয়শিল্পী। নাটকে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
জীবনী
সাধনা আহমেদ ১৯৭১ সালের ২৫ জুন কিশোরগঞ্জ জেলার ভৈরবে জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয় থেকে উচ্চতর শিক্ষা অর্জন করেন। ঢাকা বিশ্ববিদ্যলায়ে থাকাকালীন তিনি আবৃত্তি দলের সাথে যুক্ত ছিলেন। তিনি ছোটবেলায় নিজ শহরে খেলাঘর আসর নামক একটি সাংস্কৃতিক দলের সাথে যুক্ত ছিলেন। পরে তিনি নিজ শহরে ‘স্পর্শ’ নামে একটি আবৃত্তি পরিষদ গঠন করেন। ঢাকায় থাকাকালীন ১৯৯০-এর দশকে ‘থিয়েটার আরামবাগের’ সাথে যুক্ত হয়ে মঞ্চাভিনয় শুরু করেন।
১৯৯৭ সালে প্রথম টেলিভিশনের জন্য তিনি নাটক রচনা করেন। পরবর্তীতে টেলিভিশন ছাড়াও তিনি মঞ্চনাটক, কবিতা ও গল্প লেখা শুরু করেন। তার রচিত উল্লেখযোগ্য মঞ্চনাটকের মধ্যে রয়েছে দমের মাদার, ফাগুনশেষে, মাত্ব্রিং, ব্রাত্য আমি মন্ত্রহীন, অংশুপট উপাখ্যান, বিপুল তরঙ্গ,গাঙকুমারী, বিরাঙ্গনার আঁচল ও প্রজন্ম’১৩ এবং ‘সপ্তপর্ণী’। তিনি বর্তমানে ‘ইন্টারন্যাশলাল থিয়েটার ইন্সটিটিউট’-এর বাংলাদেশি অধ্যায়ের সাথে যুক্ত রয়েছেন।
এইচ. ভি. হরডার্ন
'''ড. হার্বার্ট ভিভিয়ান রঞ্জী হরডার্ন (H. V. Hordern; জন্ম: ১০ ফেব্রুয়ারি, ১৮৮৩ - মৃত্যু: ১৭ জুন, ১৯৩৮) প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯১১ থেকে ১৯১২ সময়কালে অস্ট্রেলিয়া ক্রিকেট দলের পক্ষে ৭ টেস্টে অংশগ্রহণ করেন তিনি। অস্ট্রেলিয়ার পক্ষে প্রথম বড় ধরনের লেগ স্পিনার ও গুগলি বোলার ছিলেন রঞ্জী হরডার্ন নামে পরিচিত এইচ. ভি. হরডার্ন'''। কালো দৈহিক গড়নের কারণে জনপ্রিয় ভারতীয় ও ইংরেজ ক্রিকেটার কে এস রঞ্জিতসিংজী’র নামানুসারে ‘রঞ্জী’ ডাকনামে পরিচিতি পান।
প্রারম্ভিক জীবন
সম্ভ্রান্ত হরডার্ন পরিবারের সদস্য তিনি। নিউ সাউথ ওয়েলসের উত্তর সিডনি এলাকায় জন্মগ্রহণ করেন হরডার্ন। ডিসেম্বর, ১৯০৫ সালে প্রথম-শ্রেণীর ক্রিকেটে নিউ সাউথ ওয়েলস দলের সদস্যরূপে অভিষেক ঘটে তার। কুইন্সল্যান্ড বুলসের বিপক্ষে প্রথম ইনিংসে ৮/৮১সহ খেলায় ১১ উইকেট দখল করেন তিনি। এরপর তিনি উচ্চ শিক্ষার্থে মার্কিন যুক্তরাষ্ট্র গমন করেন। পেন্সিল্‌ভেনিয়া বিশ্ববিদ্যালয়ে দন্ত বিষয়ে অধ্যয়নকালীন ১৯০৮ সালে ইংল্যান্ড ও ১৯০৮-০৯ মৌসুমে ফিলাডেলফিয়ান ক্রিকেট দলের সাথে জ্যামাইকা সফর করেন। ফিলাডেলফিয়ানের পক্ষে ১৭টি প্রথম-শ্রেণীর খেলায় অংশ নেন। আমেরিকায় অবস্থানকালেই গুগলিতে পারদর্শিতা লাভ করেন তিনি।
খেলোয়াড়ী জীবন
১৯১০ সালে অস্ট্রেলিয়ায় ফিরে আসেন ও ওয়ারেন বার্ডসলি’র নজর কাড়তে সমর্থ হন। তাকে দ্রুত রাজ্য ক্রিকেট দলের সদস্য মনোনীত করেন। ১৯১০-১১ মৌসুমে ছয় খেলায় তিনি ৪৩ উইকেট পান। ফলশ্রুতিতে অস্ট্রেলিয়ার দল নির্বাচকমণ্ডলীর দৃষ্টি আকর্ষণে সক্ষমতা দেখান ও বার্ডসলি’র নেতৃত্বের অনুসারী হন।
১৯১০-১১ মৌসুমে দক্ষিণ আফ্রিকার বিপক্ষে চার টেস্টের সিরিজে খেলার জন্য মনোনীত হন। তন্মধ্যে সিরিজের দুই টেস্টে অংশ নিয়ে ২১.০৭ গড়ে চৌদ্দ উইকেট পান। উল্লেখযোগ্য দিক ছিল অভিষেক টেস্টের দ্বিতীয় ইনিংসে পাঁচ উইকেট লাভ করা। পরের মৌসুমে ইংল্যান্ডের বিপক্ষে ২৪.৩৭ গড়ে ৩২ উইকেট তুলে নেন। ইংল্যান্ডের বিপক্ষে সিডনিতে অনুষ্ঠিত সিরিজের প্রথম টেস্টে তার বোলিং পরিসংখ্যান ছিল ১২/১৩৫। তার অনবদ্য বোলিংয়ে অস্ট্রেলিয়া সিরিজের একমাত্র জয় তুলে নেয়। জীবনের শেষ টেস্টও সিডনিতেই খেলেছেন। ঐ টেস্টে তিনি ১০/১৬১ পেয়েছিলেন। ঐ সময়ে তিনি তার বোলিংয়ের জন্য বিশ্বের সেরা বোলাররূপে পরিচিত ছিলেন।
কর্মজীবন
চিকিৎসা পেশাকে হরডার্ন অগ্রাধিকার দিয়েছিলেন। কিন্তু ১৯১২ সালে ইংল্যান্ড সফরে তাকে বিতর্কিতভাবে দল নির্বাচকমণ্ডলী অন্তর্ভুক্ত করেন। ফলশ্রুতিতে তার ভবিষ্যৎ কর্মজীবনে অংশগ্রহণকে স্তিমিত করে তোলে। ১৯০৫ থেকে ১৯১৩ সময়কালে মাত্র ৩৫টি প্রথম-শ্রেণীর ক্রিকেটে অংশগ্রহণের সুযোগ ঘটে তার।
১৭ জুন, ১৯৩৮ তারিখে ৫৫ বছর বয়সে নিউ সাউথ ওয়েলসের ডার্লিংহার্স্টে এইচ. ভি. হরডার্নের দেহাবসান ঘটে।
রিম আল ফয়সাল
রাজকুমারী আল ফয়সাল আল সৌদ একজন সৌদি আরবীয় আলোকচিত্রী, রাজনৈতিক সাংবাদিক এবং গ্যালারী মালিক। তিনি জেদ্দা ও প্যারিসে বসবাস করেন। তিনি সৌদি রাজ পরিবারের একজন রাজকুমারী।
প্রাথমিক জীবন
রিম আল ফয়সাল হলেন সৌদি আরবের সাবেক বাদশাহ ফয়সাল বিন আব্দুল আজিজের নাতনী।  তিনি মানারাত উচ্চ বিদ্যালয় থেকে উচ্চ মাধ্যমিক পাশ করেন। এরপর জেদ্দায় বাদশাহ আব্দুল আজিজ বিশ্ববিদ্যালয়ে আরবি সাহিত্য নিয়ে পড়াশোনা করেন। তাপর প্যারিসের স্পিওস বিদ্যালয়ে যান আলোকচিত্র নিয়ে পড়াশোনা করতে।
পেশা
রিম আল ফয়সাল দীওয়ান আল নূরঃ আ ফটোগ্রাফিক জার্নি থ্রো লাইট, ওয়াটার, পিপল এন্ড দ্যা হাজ্জ্ব রচনা করেন। আল ফয়সালের প্রাথমিক আলোকচিত্র ছিলো কালো ও সাদা রঙের।  যদিও ২০১৬ সালে তার প্রকাশিত কাজে রঙ এবং গ্রাফিক ডিজাইন ব্যবহার করেছেন।  পৃথিবীর বিভিন্ন দেশে তার আলোকচিত্রের প্রদর্শনী হয়েছে। এদের মধ্যে বাহরাইন, চীন, দুবাই, মিশর, ফ্রান্স, জার্মানি, কোরিয়া, নেদারল্যান্ডস, ফিলিস্তিন, সিঙ্গাপুর, স্পেন এবং মার্কিন যুক্তরাষ্ট্র ইত্যাদি।
২০০৮ সালে দুবাইতে আল ফয়সাল একটি ফটোগ্রাফি গ্যালারী চালু করেন, যার নাম দ্যা এম্পটি কোয়ার্টার। এইধরনের গ্যালারী উক্ত অঞ্চলে এর পূর্বে ছিলো না। সৌদি আরবের জেদ্দায় এরকম আরেকটি গ্যালারি প্রতিষ্ঠা করেন ২০১৫ সালে।
রিম আল ফয়সাল ফটোগ্রাফির পাশাপাশি সাংবাদিকতা করতেন। মূলত তিনি রাজনৈতিক সংবাদ পরিবেশন করতেন।
ইউফিমি (প্রাকৃতিক উপগ্রহ)
আবিষ্কার
২০০৩ শালে হাওয়াই বিশ্ববিদ্যালয়ের স্কট এস. শেপার্ডের নেতৃত্বে জ্যোতির্বিজ্ঞানীদের একটি দল এই উপগ্রহটি আবিষ্কার করেন। উপগ্রহটি ২০০৩ সালে আবিষ্কারের পরেই হারিয়ে যায়।  ২০১৭ সালে এটি পুনরাবিষ্কৃত হয় এবং সেই বছরই এটির স্থায়ী সংখ্যায়ন করা হয়।
গাড়ীদহ ইউনিয়ন
শিল্প সমৃদ্ধ ইউনিয়ন এটি। এখানে রয়েছে "পল্লী উন্নয়ন একাডেমী" নামক প্রতিষ্ঠান যা বাংলাদেশের সবচেয়ে বড় উন্নয়নমূলক প্রতিষ্ঠান। রয়েছে সরকারি ডেইরি ফার্ম,, মুক্তিযোদ্ধা কমপ্লেক্স ভবন, খেলার মাঠ সহ অসংখ্য শিক্ষা প্রতিষ্ঠান। রয়েছে শিল্পকারখানা সহ উল্লেখযোগ্য প্রতিষ্ঠান।
অবস্থান ও আয়তন
২নং গাড়ীদহ ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ২৪.৮৯ বর্গকিমি।
ভৌগোলিক উপাত্ত
৯টি ওয়ার্ড, ২৩টি মোজা, ২৯টি গ্রাম এবং ৯২টি পাড়া নিয়ে গাড়ীদহ ইউনিয়ন গঠিত।
গাড়ীদহ ইউনিয়নের গ্রামসমূহ হচ্ছে-
প্রশাসন
১জন চেয়ারম্যান, ১জন সচিব এবং ১৩জন সদস্য (৯জন পুরুষ এবং ৩জন সংরক্ষিত মহিলা সদস্য) নিয়ে গাড়ীদহ ইউনিয়ন প্রশাসন গঠিত। এছাড়াও ইউনিয়নের ৯জন নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
শিক্ষা
গাড়ীদহ ইউনিয়নে ৫টি কলেজ, ৪টি উচ্চ বিদ্যালয়, ৯টি সরকারী প্রাথমিক বিদ্যালয়, ৪টি রেজিষ্ট্রি প্রাথমিক বিদ্যালয় সহ ১৪টি মাদ্রাসা রয়েছে।
যোগাযোগ ব্যবস্থা
শেরপুর উপজেলা পরিষদ হতে দিকে ৪ কি: মি: পূর্ব-উত্তরে অবস্থিত গাড়ীদহ ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্যাক্সি, অটোরিক্সা, ভ্যান, সিএনজি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।
বিবিধ
গাড়ীদহ ইউনিয়নে ১২টি ঈদগাহ মাঠ, ৮১টি মসজিদ, ২টি মন্দির রয়েছে। এছাড়াও ১৩টি কবরস্থান, ১৪৬টি পুকুর এবং করতোয়া নদী রয়েছে। ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধন রেজিস্ট্রি করা হয়।
রংপুর চিড়িয়াখানা
বিনোদন উদ্যান ও রংপুর চিড়িয়াখানা বা রংপুর চিড়িয়াখানা বাংলাদেশের রংপুরে অবস্থিত একটি চিড়িয়াখানার। এটি দেশের দ্বিতীয় বৃহত্তম এবং উত্তরবঙ্গের মধ্যে সবচেয়ে বড় চিড়িয়াখানা। চিড়িয়াখানাটি ২১.৫১ একর (৮.৭০ হেক্টর) এলাকা জুড়ে রয়েছে। এতে সবুজ গাছ ও ঘাসের সমারোহ রয়েছে।চিড়িয়াখানাটি রংপুর পুলিশ লাইন সড়কের পাশে হনুমান-তলা রাস্তার পূর্ব দিকে অবস্থিত। এটি জেলা প্রশাসন অফিস থেকে খুব বেশি দূরে নয়।
সুব্রত চৌধুরী (ক্রিকেটার)
সুব্রত চৌধুরী ভারতীয় ক্রিকেটার । তিনি ত্রিপুরার হয়ে প্রথম শ্রেণির ক্রিকেটার  হিসেবে ১৯৮৭/৮৮ এবং ১৯৮৮/৮৯ এর মৌসুমে প্রথম-শ্রেণির ক্রিকেট খেলেছিলেন।
রংপুর চিড়িয়াখানা
রংপুর কেন্দ্রীয় চিড়িয়াখানা রংপুর শহরের অন্যতম বিনোদন কেন্দ্র। এখানে রয়েছে শিশু পার্ক, রেস্তোরা, কৃত্রিম হ্রদ এবং বিভিন্ন প্রজাতির প্রাণী ও বৃক্ষ।
ইতিহাস
চিড়িয়াখানাটি ১৯৮৯ সালে প্রতিষ্ঠিত হয়। ১৯৮৮ সালের ১৪ আগস্ট পুলিশ লাইন্স স্কুল অ্যান্ড কলেজের সামনে থাকা ২১.৫১ একর (৮.৭০ হেক্টর) জমিতে ১.৮ কোটি টাকা ব্যয়ে রংপুর চিড়িয়াখানার নির্মাণ কাজ শুরু হয়। দুই বছর পর ১৪ জুন ১৯৯১ সালে দর্শনার্থীদের জন্য উন্মুক্ত করা হয়। উন্মুক্তের সময় এখানে ২৩ প্রজাতির প্রাণী প্রদর্শন করা হয়েছিল।
আকর্ষণ
২০১৮ সালের হিসাবে, চিড়িয়াখানায় ২৬ প্রজাতির ২১৫টি প্রাণী ছিল। এখানে বিভিন্ন প্রজাতির প্রাণী রয়েছে; এর মধ্যে উল্লেখযোগ্য হচ্ছে সুন্দরবনের বেঙ্গল টাইগার, সিংহ, গণ্ডার, জলহস্তী, হরিণ, বানর, চিতাবাঘ, ভাল্লুক, কুমির, অজগর, কচ্ছপ প্রভৃতি। এছাড়াও রয়েছে ময়না, টিয়া, ময়ূর, কাকাতুয়া, কবুতর, বক সহ বিভিন্ন প্রজাতির পাখি।
এজেকুয়েল মাদের্না
এজেকুয়েল ওস্ভাল্ডো মাদের্না (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।
অপেশাদার কর্মজীবন
২০০৬ সালের দক্ষিণ আমেরিকান গেমসে তিনি আলফন্সো ব্ল্যাঙ্কোর কাছে ৭:৯ ফলে হেরে ব্রোঞ্জ পদক জেতেন। দ্বিতীয় অলিম্পিক যোগ্যতাঅর্জনকারী টুর্নামেন্টে তিনি ক্ল্যারেন্স জোসেফ সহ তিনজন প্রতিযোগীকে পরাস্ত করার পর আরেক যোগ্যতা অর্জনকারী শন এস্ত্রাদার কাছে পরাজিত হলেও, অলিম্পিকে অংশগ্রহণের যোগ্যতাঅর্জন করেন। তবে, বেইজিং-এ প্রথম রাউন্ডেই এস্ত্রাদার সাথে পুনরায় লড়াইতে আবার পরাজিত হন।
পেশাদার কর্মজীবন
৬ই ডিসেম্বর, ২০০৮-এ মাদের্না পেশাদার মঞ্চে অভিষেকেই অভিজ্ঞ গুইলের্মো পাবলো আর্মানিকে পরাজিত করেন।
হোসাইন উমারজি
হোসাইন উমারজি পশ্চিম ভারতের গুজরাতের গোদরা শহরের একজন আলেম ছিলেন। আমান গেস্ট হাউস ষড়যন্ত্রের 'মূল ষড়যন্ত্রকারী' বলে অভিযুক্ত হয়েছিলেন। ২৭ ফেব্রুয়ারি ২০০২ সালে গোদরা রেলস্টেশনে সাবরমতী এক্সপ্রেসের অগ্নিসংযোগেও অভিযুক্ত।  পরে প্রমাণের অভাবে তাকে আদালত খালাস দিয়েছিল।
ব্যক্তিগত জীবন
হোসাইন উমারজি দারুল উলূম দেওবন্দের স্নাতক। তিনি গোধরা অঞ্চলে দেওবন্দী তাবলীগ জামায়াত আন্দোলনের একজন বিশিষ্ট নেতা।
হোসাইন একজন সমৃদ্ধ কাঠ ব্যবসায়ী ছিলেন। শবিরার সাথে বিবাহ বন্ধনে অবদ্ধ হন এবং তার ছয় সন্তান। দুই কন্যা ফাতিমা ও আফসা এবং চার পুত্র যার মধ্যে দুইজন আমিন এবং সাঈদ।
উমারজি হলেন একজন পরোপকারী। ১৯৯৩ সালের লাতুর ভূমিকম্প, ২০০১ সালের গুজরাত ভূমিকম্প এবং ২০০২ সালের গুজরাতের দাঙ্গায় ক্ষতিগ্রস্থদের মানবিক সহায়তা প্রদানে সক্রিয় ছিলেন।
হাজী আবদুল কাদির
হাজী আব্দুল কাদির (حاجی عبدالقدیر; জন্ম আনুমানিক ১৯৫১- ৬ জুলাই, ২০০২) আফগানিস্তানের একজন পশতুন নেতা ছিলেন। কাদির উত্তর জোটের বিশিষ্ট সদস্য ছিলেন এবং তালেবানদের বিরোধিতা করেছিলেন। তিনি পূর্ব আফগানিস্তান শুরার প্রধান এবং পরে আফগানিস্তানের সহ-রাষ্ট্রপতি এবং ১৯ জুন ২০০২ থেকে ১৯২২ সালের জুলাই তাঁর হত্যার আগ পর্যন্ত হামিদ কারজাইয়ের প্রশাসনে গণপূর্ত মন্ত্রীর দায়িত্ব পালন করেছিলেন।
কাদির আফগানিস্তানের নানগারহার প্রদেশের প্রভাবশালী পশতুন আরসালা পরিবারের অন্তর্ভুক্ত ছিলেন। তার ভাই ছিলেন সোভিয়েতবিরোধী ও উত্তর জোটের নেতা আবদুল হক, যাকে ২০০১ সালের শেষদিকে তালেবানরা ফাঁসি দিয়েছিল। ১৯৯২ থেকে ১৯৯৬ পর্যন্ত তালেবান ক্ষমতা অর্জনের আগে আবদুল কাদির নাঙ্গাহার প্রদেশের গভর্নর ছিলেন।
জীবনী
আবদুল কাদের ১৯৭৯ সালে আফগানিস্তানে সোভিয়েত আগ্রাসনের আগেও আফগান রাজনীতিতে জড়িত ছিলেন। সোভিয়েতরা যখন আফগানিস্তান আক্রমণ করেছিল, তখন কাদের হিজব-ই-ইসলামী খালিস গোষ্ঠীর সাথে একটি প্রধান প্রতিরোধী সেনা সদস্য হিসাবে তাদের বিরুদ্ধে লড়াই করেছিলেন। ১৯৮৯ সালে সোভিয়েত বাহিনীর পশ্চাদপসরণ এবং ১৯৯২ সালে আফগান কমিউনিস্ট শাসনের পতনের পরে, কাদেরকে পূর্ব আফগানিস্তানের নানগারহার প্রদেশের গভর্নর নিযুক্ত করা হয়।
২৯শে সেপ্টেম্বর ১৯৯৬-তে পাকিস্তানের সামরিক সমর্থন এবং সৌদি আরবের আর্থিক সহায়তায় তালেবানরা কাবুলের ক্ষমতা গ্রহণ করেছিল। তখন কাদিরকে নাঙ্গারগার থেকে পালিয়ে পাশের দেশ পাকিস্তানে প্রবেশ করতে হয়েছিল। তালেবানদের বিরোধিতা করার কারণে, শীঘ্রই তিনি পাকিস্তানের কর্তৃপক্ষের সাথে সমস্যার মুখোমুখি হয়েছিলেন। এরপরে কাদির জার্মানি চলে যান। পরের বছরগুলোতে তিনি জার্মানি এবং দুবাইয়ে স্থায়ী হয়েছিলেন, যেখানে তিনি বাণিজ্য বাণিজ্য শুরু করেছিলেন।
১৯৯৯ সালে, কাদের আফগানিস্তানে ফিরে এসে আফগানিস্তানে ফিরে এসেছিলেন এবং তিনি আফগানিস্তানের সকল মানুষকে ঐক্যবদ্ধ করে আফগানিস্তানকে একীভূত করেছিলেন, যা তালেবান সরকার ও এর মিত্রদের বিরুদ্ধে একমাত্র প্রতিরোধ শক্তি হিসাবে গড়ে তুলেছিলেন। যুক্তফ্রন্টে বিভিন্ন রাজনৈতিক বাহিনী এবং নেতৃবৃন্দ পাশাপাশি পশতুন, তাজিক, উজবেক, হাজারা বা তুর্কমেনী সহ সমস্ত আফগান জাতিগোষ্ঠীর নেতৃবৃন্দগণ অন্তর্ভুক্ত ছিলেন। কাদের যুক্ত ফ্রন্টের পূর্ব শূরা নেতৃত্ব দিতে এসেছিলেন এবং আফগানিস্তানের বৃহত পশতুন পূর্বে জোটের প্রভাব নিশ্চিত করেছিলেন।
১৯৯৬ সালে তালেবানদের বিজয় থেকে ২০০১ সালের নভেম্বর পর্যন্ত যুক্তফ্রন্ট আফগানিস্তানের প্রায় ৩০% জনসংখ্যা নিয়ন্ত্রণ করে ফেলে, যেমন, বাদাখশান, কাপিসা, তখর প্রদেশ এবং পারওয়ান, কুনার, নুরিস্তান প্রদেশ, লাঘমান প্রদেশ, সামাঙ্গন প্রদেশ, কুন্দুজ, গোর এবং বামিয়ানের অংশ। আহমদ শাহ মাসউদ যুক্তফ্রন্টের আফগানিস্তানের ক্ষমতাসীন সরকার হওয়ার ইচ্ছা পোষণ করেননি। তার দৃষ্টিভঙ্গি ছিল যুক্তফ্রন্টের জন্য একটি নতুন সরকার প্রতিষ্ঠায় সহায়তা করা, যেখানে বিভিন্ন জাতিগোষ্ঠী ক্ষমতার অংশীদারি করবে এবং গণতান্ত্রিক সরকার গঠনের মাধ্যমে শান্তিতে বাস করবে।
কাদিরের ছোট ভাই সোভিয়েত বিরোধী প্রতিরোধ যোদ্ধা নামে খ্যাত আবদুল হককে তালেবানের স্বরাষ্ট্রমন্ত্রী মোলা আবদুল রাজ্জাক ঝোব পাকিস্তান থেকে (ক্যাপ্টেন ইমামের ছাত্র) ফাঁসি দিয়েছিলেন। ২১ শে অক্টোবর, ২০০১-এ তালেবান এজেন্টরা যখন ০৯/১১-এর পরে তালেবানদের বিরুদ্ধে মার্কিন নেতৃত্বাধীন প্রচেষ্টা ছাড়া পশতুনদের মধ্যে তালিবান বিরোধী সমর্থনের চেষ্টা করছিল।
আবদুল কাদিরের বিরুদ্ধে আফগানিস্তানের আফিম পোস্ত ব্যবসায়ের সাথে জড়িতদের সাথে যোগাযোগ রয়েছে বলে অভিযোগ করা হয়েছিল।
২০০২ সালের জুলাইয়ে কাদের ও তার জামাতাকে বন্দুকধারীরা হত্যা করে। ২০০৪ সালে এই হত্যার দায়ে একজনকে মৃত্যুদণ্ড এবং অন্য দুজনকে কারাদণ্ড দেওয়া হয়েছিল।
ব্যক্তিগত
কাদির আফগানিস্তানের পূর্ব থেকে অত্যন্ত প্রভাবশালী পশতুন আরসালা পরিবারের সদস্য ছিলেন। তার ভাই ছিলেন কাবুল ফ্রন্টের সুপরিচিত সোভিয়েত বিরোধী কমান্ডার আবদুল হক, যাকে ২০০১-এর শেষদিকে তালেবানরা ফাঁসি দিয়েছিল। আরসালা পরিবারটি আফগান প্রদেশের নানগারথ প্রদেশে অবস্থিত। নানগারহের রাজধানী জালালাবাদ। প্রয়াত আফগান বাদশাহ জহির শাহের সাথে তাঁর খুব দৃঢ় সম্পর্ক ছিল। আফগানরা, বিশেষতঃ নানগরের লোকেরা তাকে "আফগানিস্তানের যোদ্ধা" হিসাবে উল্লেখ করে। তিনি তাঁর ক্ষমতার সময়ে, বিশেষত নানগরে যেখানে তিনি শাসন করেছিলেন, সময়ে তিনি অনেক কিছুই সফল করেছিলেন বলে জানা যায়।
আবদুল কাদিরের পুত্র জহির কাদির, আফগান জাতীয় সেনাবাহিনীর প্রাক্তন সামরিক কমান্ডার, বর্তমানে আফগান প্রতিনিধি পরিষদের ডেপুটি স্পিকারের দায়িত্ব পালন করছেন।
কাউন্সিলর একরামুল হক হত্যাকাণ্ড
একরামুল হক হত্যা ঘটনাটি টেকনাফ পৌরসভার তিন নং ওয়ার্ডের কাউন্সিলর একরামুল হককে র‌্যাপিড অ্যাকশন ব্যাটালিয়নের একটি ইউনিট কর্তৃক বিচারবহির্ভূত হত্যাকে বোঝায়। যে ধরনের ঘটনার ফলে বাংলাদেশী কর্মকর্তাদের বিরুদ্ধে ম্যাগনিটস্কি আইন প্রথম ব্যবহার করা হয়।
ঘটনা
একরামুল হক ছিলেন একজন ব্যবসায়ী যিনি আওয়ামী লীগের প্রার্থী হিসেবে পরপর তিনবার টেকনাফ পৌরসভা কাউন্সিলর নির্বাচিত হন। হক ১৩ বছর যাবত আওয়ামী লীগের যুবলীগ টেকনাফ শাখার সাবেক সভাপতি ছিলেন। বাংলাদেশ সরকার মাদক চোরাকারবারিদের বিরুদ্ধে কঠোর অভিযান চালায়, যেখানে আইন প্রয়োগকারী সংস্থার সাথে বন্দুকযুদ্ধে ১০০ জনেরও বেশি সন্দেহভাজন নিহত হয়। ২০১৮ সাল থেকে শুধুমাত্র টেকনাফেই আইন প্রয়োগকারী সংস্থার বিচারবহির্ভূত গুলাগুলিতে ২০০ জনেরও বেশি মানুষ প্রাণ হারায়।
২০১৮-এর ২৭মে স্কোয়াড্রন লিডার মোহাম্মদ রেজাউল হকের নেতৃত্বে র‌্যাপিড অ্যাকশন ব্যাটালিয়নের সঙ্গে বন্দুকযুদ্ধে একরামুল হক নিহত হন। র‌্যাপিড অ্যাকশন ব্যাটালিয়ন-৭-এর কোম্পানি কমান্ডার মেজর মোঃ রুহুল আমিন জানান, সেখানে বন্দুকযুদ্ধের পর তার লাশ পাওয়া যায়। তারা ১০,০০০ পিস ইয়াবা ও দুটি বন্দুক উদ্ধার করেছে। টেকনাফ থানার ভারপ্রাপ্ত কর্মকর্তা (ওসি) রনজিত কুমার বড়ুয়া বলেন, হক মাদক ব্যবসায়ী হিসেবে স্বরাষ্ট্র মন্ত্রণালয়ের তালিকাভুক্ত ছিলেন। হকের ভাই, এহসানুল হক বাহাদুর বলেন, তার ভাইকে গোয়েন্দারা বাছাই করেছিল যারা তাকে বলেছিল যে তারা একটি রিয়েল এস্টেট চুক্তি নিয়ে আলোচনা করতে চায়। গোয়েন্দা অধিদপ্তরের টেকনাফ ইউনিটের প্রধান স্কোয়াড্রন লিডার নাজমুস সাকিবও এ গুলিবর্ষণের সাথে জড়িত ছিলেন।
লেফটেন্যান্ট কর্নেল মিফতাহ উদ্দিন আহমেদ যিনি র‌্যাপিড অ্যাকশন ব্যাটালিয়ন-৭ এর কমান্ডিং অফিসার ছিলেন হককে "ইয়াবা'র গডফাদার" বলে অভিহিত করেন। মেজর আমিন বলেন, হক মাদকদ্রব্য নিয়ন্ত্রণ অধিদপ্তরের শীর্ষ মাদক ব্যবসায়ী হিসেবে তালিকাভুক্ত হলেও মাদকদ্রব্য নিয়ন্ত্রণ অধিদফতরের স্থানীয় কর্মকর্তা হকের বিরুদ্ধে অধিদপ্তরে কোনো মামলা ছিলনা বলে জানান। হকের মাদক ব্যবসায়ী হওয়ার দাবি অস্বীকার করেন তার স্ত্রী এবং আওয়ামী লীগের টেকনাফ শাখার সভাপতি জাবেদ ইকবাল চৌধুরী।
প্রতিক্রিয়া
হকের পরিবার নিরাপত্তা বাহিনীর কাছ থেকে হুমকি পাওয়ার পর ন্যায়বিচারের জন্য প্রচারণা চালায়। তাদেরকে মিডিয়ার সাথে কথা না বলার জন্য বলা হয়। অডিও কল ফাঁস হওয়ার পর বাংলাদেশ সরকার গুলিবর্ষণের বিষয়টি খতিয়ে দেখতে একটি তদন্ত দল গঠন করে।
২০২১-এর ১০ ডিসেম্বর মার্কিন যুক্তরাষ্ট্র ম্যাগনিটস্কি আইনের অধীনে র‌্যাপিড অ্যাকশন ব্যাটালিয়নের সাতজন বর্তমান এবং প্রাক্তন কর্মকর্তার বিরুদ্ধে নিষেধাজ্ঞা জারি হয়, যারা এই আইনের অধীনে নিষেধাজ্ঞার সম্মুখীন হওয়া প্রথম বাংলাদেশি কর্মকর্তা। অভিযুক্তদের মধ্যে পুলিশের মহাপরিদর্শক বেনজীর আহমেদ, যিনি র‌্যাপিড অ্যাকশন ব্যাটালিয়নের সাবেক মহাপরিচালক, র‌্যাপিড অ্যাকশন ব্যাটালিয়নের বর্তমান মহাপরিচালক চৌধুরী আবদুল্লাহ আল মামুন, অতিরিক্ত মহাপরিচালক (অপারেশন্স) কর্নেল খান মোহাম্মদ আজাদ, সাবেক অতিরিক্ত মহাপরিচালক (অপারেশন্স) কর্নেল তোফায়েল মোস্তফা সরওয়ার, সাবেক অতিরিক্ত মহাপরিচালক (অপারেশন্স) কর্নেল মোহাম্মদ জাহাঙ্গীর আলম, সাবেক অতিরিক্ত মহাপরিচালক (অপারেশন্স) কর্নেল মোহাম্মদ আনোয়ার লতিফ খান ও লেফটেন্যান্ট কর্নেল মিফতাহ উদ্দিন আহমেদ ছিলেন।
বঙ্গবন্ধু-১
বঙ্গবন্ধু-১ বাংলাদেশের প্রথম ভূস্থির যোগাযোগ ও সম্প্রচার উপগ্রহ। এটি ২০১৮ সালের ১১ মে (বাংলাদেশ সময় ১২ মে) মার্কিন যুক্তরাষ্ট্রের কেনেডি স্পেস সেন্টার থেকে উৎক্ষেপণ করা হয়। এর মধ্য দিয়ে ৫৭ তম দেশ হিসেবে নিজস্ব স্যাটেলাইট উৎক্ষেপণকারী দেশের তালিকায় যোগ হয় বাংলাদেশ। এই প্রকল্পটি ডাক ও টেলিযোগাযোগ বিভাগের অধীন বাংলাদেশ টেলিযোগাযোগ নিয়ন্ত্রণ কমিশন কর্তৃক বাস্তবায়িত হয় এবং এটি ফ্যালকন ৯ ব্লক ৫ রকেটের প্রথম পণ্য উৎক্ষেপণ ছিল।
ইতিহাস
২০১৭ সালে কৃত্রিম উপগ্রহের সার্বিক ব্যবস্থাপনার জন্য ‘বাংলাদেশ কমিউনিকেশন স্যাটেলাইট কোম্পানী লিমিটেড’ নামে একটি সংস্থা গঠন করা হয়। এই সংস্থার প্রাথমিক মূলধন হিসেবে অনুমোদন দেওয়া হয় পাঁচ হাজার কোটি টাকা।
নির্মাণ ব্যয়
২০১৪ সালের ডিসেম্বর মাসে রাশিয়ার সংস্থা ইন্টারস্পুটনিকের কাছ থেকে অরবিটাল স্লট অনুমোদন দেওয়া হয়। এর অর্থমূল্য ২১৮ কোটি ৯৬ লাখ টাকা।
বিবরণ
বঙ্গবন্ধু-১ কৃত্রিম উপগ্রহটি ১১৯.১° পূর্ব দ্রাঘিমার ভূস্থির স্লটে স্থাপিত হবে। এটিকে বঙ্গবন্ধু শেখ মুজিবুর রহমানের নামে নামকরণ করা হয়েছে। ফ্রান্সের থ্যালিস অ্যালেনিয়া স্পেস কর্তৃক নকশা ও তৈরি করা হয়েছে এবং এটি যুক্তরাষ্ট্রের ব্যক্তিমালিকানাধীন মহাকাশযান সংস্থা স্পেস এক্স থেকে উৎক্ষেপণ করা হয়েছে। বঙ্গবন্ধু স্যাটেলাইট-১ ১৬০০ মেগাহার্টজ ক্ষমতাসম্পন্ন মোট ৪০টি কে-ইউ এবং সি-ব্যান্ড ট্রান্সপন্ডার বহন করবে এবং এটির আয়ু ১৫ বছর হওয়ার কথা ধরা হয়েছে। স্যাটেলাইটের বাইরের অংশে বাংলাদেশের লাল-সবুজ পতাকার রঙের নকশার ওপর ইংরেজিতে লেখা রয়েছে বাংলাদেশ ও বঙ্গবন্ধু ১। বাংলাদেশ সরকারের একটি মনোগ্রামও সেখানে রয়েছে।
উপগ্রহের অবস্থান মানচিত্র
থাম্ব|বঙ্গবন্ধু-১ উপগ্রহের অবস্থান ও কভারেজ|alt=|কেন্দ্র|444x444পিক্সেল
কারিগরি বৈশিষ্ট্য
বিএস-১ উপগ্রহটি ২৬টি কে-ইউ ব্যান্ড এবং ১৪টি সি ব্যান্ড ট্রান্সপন্ডার সজ্জিত হয়েছে ১১৯.১ ডিগ্রি পূর্ব দ্রাঘিমার কক্ষপথের অবস্থান থেকে। কে-ইউ ব্যান্ডের আওতায় রয়েছে বাংলাদেশ, বঙ্গোপসাগরে তার জলসীমাসহ ভারত, নেপাল, ভুটান, শ্রীলঙ্কা, ফিলিপাইন ও ইন্দোনেশিয়া অঞ্চল। সি ব্যান্ডেরও আওতায় রয়েছে এই সমুদয় অঞ্চল।
উৎক্ষেপণ
thumb|বাম|উৎক্ষেপণের সময় বঙ্গবন্ধু-১ স্যাটেলাইট বহনকারী ফ্যালকন ৯ স্পেসএক্স ফ্যালকন ৯ উৎক্ষেপণ যানে করে ১১ মে ২০১৮ সফলভাবে বঙ্গবন্ধু-১ কৃত্রিম উপগ্রহ উৎক্ষেপণ করা হয়। এটি ফ্যালকন ৯ রকেটের নতুন ব্লক ৫ মডেল ব্যবহার করে প্রথম পেলোড উৎক্ষেপণ ছিল।
বঙ্গবন্ধু-১ কৃত্রিম উপগ্রহ উৎক্ষেপণের জন্য ২০১৭ সালের ১৬ ডিসেম্বর তারিখ ঠিক করা হয়, তবে হারিকেন ইরমার কারণে ফ্লোরিডায় ব্যাপক ক্ষয়ক্ষতি হলে তা পিছিয়ে যায়। ২০১৮ সালেও কয়েক দফা উৎক্ষেপণের তারিখ পিছিয়ে যায় আবহাওয়ার কারণে।
চূড়ান্ত পর্যায়ে উৎক্ষেপণ প্রস্তুতির অংশ হিসেবে ৪ মে ২০১৮ তারিখে ফ্লোরিডার কেনেডি স্পেস সেন্টারে দুই পর্যায়ের এই রকেটের স্ট্যাটিক ফায়ার টেস্ট সম্পন্ন হয়। কৃত্রিম উপগ্রহটি ১০ মে ২০১৮ তারিখে উৎক্ষেপণের তারিখ ঠিক করা হয়; কিন্তু ১০ মে উৎক্ষেপণের সময় t-৫৮ সেকেন্ডে এসে তা বাতিল করা হয়। শেষ মিনিটে কিছু কারিগরি সমস্যার কারণে উৎক্ষেপণ স্থগিত করা হয়। অবশেষে এটি ১১ মে উৎক্ষেপণ করা হয়।
কৃত্রিম উপগ্রহটি উৎক্ষেপণ করার পর, বাংলাদেশ ১২ মে ২০১৮ তারিখে এটি থেকে পরীক্ষামূলক সংকেত পেতে শুরু করে।
ভূ কেন্দ্র
thumb|গাজীপুরে অবস্থিত প্রাথমিক ভূ নিয়ন্ত্রণ কেন্দ্র। বঙ্গবন্ধু-১ কৃত্রিম উপগ্রহটি সম্পূর্ণ চালু হওয়ার পর বাংলাদেশের ভূ-কেন্দ্র থেকে নিয়ন্ত্রণ করা হচ্ছে। এই জন্য গাজীপুর জেলার জয়দেবপুর ও রাঙ্গামাটির বেতবুনিয়ায় ভূকেন্দ্র তৈরি করা হয়। জয়দেবপুরের ভূ-কেন্দ্রটি হল মূল স্টেশন। আর বেতবুনিয়ায় স্টেশনটি দ্বিতীয় মাধ্যম ব্যকআপ হিসেবে রাখা হয়। এছাড়া ইন্দোনেশিয়া ও ফিলিপাইনে দুটি ভূ-উপগ্রহ উপকেন্দ্র স্থাপন করা হচ্ছে।
ব্যবহারকারী দেশসমূহ
বাংলাদেশের সংস্থার পাশাপাশি বিশ্বের আরও কয়েকটি দেশের বিভিন্ন মিডিয়া সংস্থা বর্তমানে বঙ্গবন্ধু-১ উপগ্রহ থেকে ভাড়া নেয়া ট্রান্সপন্ডার ব্যবহার করছে। যার মধ্যে উল্লেখযোগ্য হলো:
সুবিধা
বঙ্গবন্ধু-১ স্যাটেলাইট থেকে ৩ ধরনের সুবিধা পাওয়া যাবে।
কামিল গ্লিক
কামিল ইয়াসেক গ্লিক (জন্ম: ৩ ফেব্রুয়ারি ১৯৮৮) হলেন একজন পোলিশ পেশাদার ফুটবলার, যিনি লীগ ১-এর ক্লাব মোনাকো এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তার পূর্ববর্তী ক্লাবগুলোর মধ্যে রিয়াল মাদ্রিদ সি, পিয়াস্ত গ্লিউইসে, পালেরমো এবং তরিনো অন্যতম। তিনি তরিনো ক্লাবের অধিনায়কের দায়িত্ব পালন করতেন। তিনি ২০১৬ উয়েফা ইউরোয় পোল্যান্ডের প্রতিনিধিত্ব করেছেন, যেখানে তার দল উক্ত টুর্নামেন্টের কোয়ার্টার-ফাইনাল পর্যন্ত পৌঁছায়। পোলিশ হওয়ার পাশাপাশি গ্লিক জার্মানির নাগরিকত্বও লাভ করেছেন।
প্রকৌশলে নারীদের ইতিহাস
ডান|থাম্ব|267x267পিক্সেল| ২০০৯ সালের বে এরিয়া "মেকার ফেয়ার" কনফারেন্সে অডিওড্যাক্ট কম্পিউটার প্রোগ্রামার [[জেরি এলসওয়ার্থ ]]প্রকৌশলে নারীদের ইতিহাস পেশা হিসেবে প্রকৌশল বা ইঞ্জিনিয়ারিং এর ইতিহাসের চেয়েও পুরনো। পেশা হিসেবে প্রকৌশল এর স্বীকৃতি লাভের পূর্বে, প্রকৌশল দক্ষতাসম্পন্ন নারীগণ উদ্ভাবক হিসেবে স্বীকৃতি দাবি করতেন যেমন আলেকজান্দ্রিয়ার হাইপেশিয়া (৩৫০ বা ৩৭০ – ৪১৫ খ্রিষ্টাব্দ),  যিনি হাইড্রোমিটার বা এক প্রকার ঘনত্ব পরিমাপক যন্ত্র উদ্ভাবন করেন। অষ্টম শতাব্দী হতে পঞ্চদশ শতাব্দীতে ইসলামিক স্বর্ণযুগের সময় অনেক মুসলিম নারী উদ্ভাবক ও প্রকৌশলী ছিলেন যেমন দশম শতাব্দীর জ্যোতির্বিজ্ঞানী মারিয়াম আল আস্তুরলাবি।
উনবিংশ শতকে, যে সকল নারীরা প্রকৌশল কাজের সাথে যুক্ত ছিলেন তাদের অনেকেরই গণিত বা বিজ্ঞানের প্রাতিষ্ঠানিক প্রশিক্ষণ ছিল। যদিও তাদের মধ্যে অনেকেই অ্যাডা লাভেলেস বা হার্থা মার্কস আরিজনের মত প্রকৌশলে স্নাতক ডিগ্রি অর্জনের যোগ্য ছিলেন না। রিতা ডি মোরাসেস সারমেন্টো ছিলেন ইউরোপের প্রথম নারী যিনি ১৮৯৬ সালে প্রকৌশল বিভাগে একাডেমিক ডিগ্রি লাভ করেন । তবে এর আগেই মার্কিন যুক্তরাষ্ট্রের বার্কলেতে অবস্থিত ক্যালিফোর্নিয়া বিশ্ববিদ্যালয়ের থেকে  এলিজাবেথ ব্র্যাগ (১৮৭৬ সালে) এবং জুলিয়া মর্গ্যান (১৮৯৪ সালে) এই বিষয়ে তাদের স্নাতক ডিগ্রি গ্রহণ করেন।
বিংশ শতাব্দীর প্রথম দিকে, কয়েকজন নারী প্রকৌশল পাঠ্যসূচিতে ভর্তি হয়েছিলেন, কিন্তু তারা সাধারণত তাদের পুরুষ সহপাঠীদের কৌতূহলে পরিণত হতেন। অ্যালিস পেরি (১৯০৬) এবং এলিস লিওনিদা (১৯১২) প্রকৌশলে প্রথম ইউরোপীয় স্নাতক ডিগ্রীধারীদের মধ্যে অন্যতম ছিলেন। দ্বিতীয় বিশ্বযুদ্ধে যুক্তরাষ্ট্রের অংশগ্রহণের ফলে প্রকৌশল দক্ষতা সম্পন্ন ব্যক্তির গুরুতর অভাব সৃষ্টি হয়, কারণ পুরুষদের সশস্ত্র বাহিনীতে নিয়োগ করা হয়েছিল। জেনারেল ইলেকট্রিক এ গণিত ও পদার্থবিজ্ঞানের ডিগ্রীধারী মহিলাদের জন্য চাকরির পাশাপাশি প্রকৌশল প্রশিক্ষণ এবং কার্টিস-রাইট ইঞ্জিনিয়ারিং প্রোগ্রামে "কার্টিস-রাইট ক্যাডেটস" ("ইঞ্জিনিয়ারিং ক্যাডেটস", যেমন, রোজেলা ফেন্টন) ছিল। কোম্পানিটি একটি প্রকৌশল পাঠ্যক্রম তৈরির জন্য কর্নেল, পেন স্টেট, পার্ডু; মিনেসোটা বিশ্ববিদ্যালয়; টেক্সাস ইউনিভার্সিটি; আরপিআই এবং আইওয়া স্টেট ইউনিভার্সিটির সাথে অংশীদারত্ব গঠন করে, যা শেষ পর্যন্ত ৬০০ এরও বেশি নারীকে তালিকাভুক্ত করে। কোর্সটি দশ মাস স্থায়ী হয় এবং প্রাথমিকভাবে বিমান নকশা এবং উৎপাদনের উপর মনোনিবেশ করে।
ক্যাথলিন ম্যাকনালটি (১৯২১ – ২০০৬), এনিয়াক এর মূল প্রোগ্রামারদের মধ্যে একজন হিসেবে নির্বাচিত হন। জর্জিয়া টেক ১৯৫২ সালে মহিলা প্রকৌশল শিক্ষার্থীদের ভর্তি করতে আরম্ভ করে। ম্যাসাচুসেটস ইনস্টিটিউট অফ টেকনোলজি ( এমআইটি ) ১৮৭৩ সালে তাদের প্রথম নারী ছাত্র, এলেন স্যালো রিচার্ডসকে (১৮৪২ – ১৯১১) স্নাতক ডিগ্রি প্রদান করে। প্যারিসের ইকোল পলিটেকনিক ১৯৭২ সালে নারী শিক্ষার্থীদের ভর্তি করা শুরু করে। ১৯৮০ সালে আমেরিকাতে মহিলাদের বি.এ./বি.এস. ডিগ্রি প্রদানের সংখ্যা ৪৫% বৃদ্ধি পেয়েছে। তবে ১৯৮৪ থেকে ১৯৯৪ সাল পর্যন্ত, কম্পিউটার বিজ্ঞানে বি.এ. বা বি.এস. ডিগ্রি অর্জনকারী মহিলাদের সংখ্যা ২৩ শতাংশ কমেছে।
পরিভাষা
যদিও প্রকৌশলী এবং প্রকৌশল এই শব্দগুলি মধ্যযুগীয় কাল থেকে প্রচলিত, এদের বর্তমান অর্থের ব্যবহার শুরু হয় উনিশ শতকের সাম্প্রতিকতম সময়ে। সংক্ষেপে বলতে গেলে, প্রকৌশলী এমন একজন ব্যক্তি যিনি বিভিন্ন কাঠামো, কলকব্জা, যন্ত্র, ব্যবস্থা, উপকরণ এবং প্রক্রিয়া ডিজাইন এবং নির্মাণের জন্য প্রকৌশলের নীতিগুলি ব্যবহার করেন - অর্থাৎ বৈজ্ঞানিক, গাণিতিক, অর্থনৈতিক, সামাজিক এবং ব্যবহারিক জ্ঞান অর্জন ও প্রয়োগ করেন । প্রকৌশলের প্রধান শাখাগুলির মধ্যে রয়েছে পুরকৌশল, সামরিক প্রকৌশল, যন্ত্র প্রকৌশল, রসায়ন প্রকৌশল, তড়িৎ ও ইলেক্ট্রনিক প্রকৌশল, মহাকাশ প্রকৌশল, কম্পিউটার প্রকৌশল, এবং জৈবচিকিৎসা প্রকৌশল ।
উদ্ভাবক
পেশা হিসেবে প্রকৌশল এর স্বীকৃতি লাভের পূর্বে, প্রকৌশল দক্ষতাসম্পন্ন নারীগণ উদ্ভাবক হিসেবে স্বীকৃতি দাবি করতেন। প্রাচীন নারী উদ্ভাবকদের মধ্যে অন্যতম ছিলেন আলেকজান্দ্রিয়ার হাইপেশিয়া (৩৫০ বা ৩৭০ – ৪১৫ খ্রিষ্টাব্দ), যাকে হাইড্রোমিটার বা এক প্রকার ঘনত্ব পরিমাপক যন্ত্র উদ্ভাবনের স্বীকৃতি দেয়া হয়। তাবিথা বাবিত (১৭৮৪ – ১৮৫৩) ছিলেন একজন আমেরিকান যন্ত্রবিদ, যিনি প্রথম বৃত্তাকার করাত আবিষ্কার করেছিলেন। সারাহ গাপ্পি (১৭৭০ – ১৮৫২) ছিলেন একজন ইংরেজ মহিলা যিনি সেতুর ভিত্তি স্থাপনের একটি নকশা পেটেন্ট করেছিলেন। মেরি ডিক্সন কিয়েস (১৭৫২– ১৮৩৭) ছিলেন প্রথম আমেরিকান মহিলা যিনি ১৮০৯ সালে খড়ের একটি বুনন পদ্ধতির পেটেন্ট লাভ করেন।
ঊনবিংশ শতাব্দী: প্রযুক্তিগত পেশায় প্রবেশ
অষ্টাদশ শতাব্দীর শেষের দিকে এবং উনবিংশ শতকের শুরুতে আনুষ্ঠানিকভাবে প্রকৌশল বিষয়ে প্রাতিষ্ঠানিক পাঠ্যদান শুরু হয়। ১৭৯৪ সালে ফ্রান্সের ইকোল পলিটেকনিক সামরিক প্রকৌশল ও পুরকৌশল শেখানোর জন্য প্রতিষ্ঠিত হয়; এর অনুকরণে ১৮১৯ সালে মার্কিন যুক্তরাষ্ট্রের ওয়েস্ট পয়েন্ট মিলিটারি একাডেমি একটি পাঠ্যক্রম চালু করে। রেনসেলার পলিটেকনিক ইন্সটিটিউট (আরপিআই) ১৮২৮ সালে পুরকৌশল পড়ানো শুরু করে। যদিও, এই প্রতিষ্ঠানগুলোর কোনটিই তাদের প্রতিষ্ঠাকালে নারী শিক্ষার্থী ভর্তি করায়নি।